Mai mulți copii au ajuns la spital din cauza clorului dintr-un bazin de înot.
Mai mulți copii din Bucureşti au ajuns la spital cu reacţii la clor, după antrenamente făcute într-un bazin din Sectorul 6. Un spital a sesizat poliția după ce 3 copii cu reacții la clor, au fost aduși la camera de gardă. S-au început cercetările la bazinul de înot din sectorul 6 al Capitalei.
Poliţia Capitalei anunţă că pe 19 octombrie a fost sesizată de către un spital că la camera de gardă au fost aduşi trei copii cu simptomatologie specifică unei expuneri la vapori de clor.Primele date au arătat că minorii au participat la antrenamente de înot, la un bazin din sectorul 6."Au fost declanşate cercetări, din oficiu, sub supravegherea Parchetului de pe lângă Judecătoria Sectorului 6, sub aspectul săvârşirii infracţiunii de vătămare corporală din culpă", transmite sursa citată.Ulterior, acelaşi spital a informat poliţia că alţi copii au fost prezentaţi la camera de gardă, cu aceleaşi simptome.Au fost prelevate probe de apă din bazin, fiind sesizată şi Direcţia de Sănătate Publică a Municipiului Bucureşti.Cercetările sunt continuate de Secţia 20 Poliţie, sub supravegherea Parchetului de pe lângă Judecătoria Sectorului 6, pentru vătămare corporală din culpă şi neglijenţă în serviciu.